
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2038201 /4300/0022/16.6.94 από¬ 
φασης Υπ. Οικονομικών σχετικά με καθορισμό απο¬ 
ζημίωσης μελών της Επιτροπής για τη μελέτη του 
Στρατηγικού Πλάνου του Υπουργείου Οικονομικών 
και της υποεπιτροπής για τη μελέτη του Ολοκληρω¬ 
μένου Πληροφορικού Συστήματος Φορολογίας. .. 

Αναστολή εφαρμογής απόφασης ανακατανομής χωρι¬ 
κής αρμοδιότητας των ΔΟΥ Α' και Β' Ιωαννίνων. . 

Ίδρυση και λειτουργία καταστήματος Αφορολογήτων 
Ειδών στον Κρατικό Αερολιμένα Κεφαλονιάς. 

Αποδέσμευση της Ελληνικής Αστυνομίας από την 
εκτέλεση έργων ξένων προς την αποστολή της. . 

Αποδέσμευση της Ελληνικής Αστυνομίας από την 

" ■' εκτέλεση έργων ξένων προς την αποστολή της. . 

Συμπλήρωση και τροποποίηση της αρ. ΔΥ3α/οικ. 503/ 
20.9.94 (ΦΕΚ 708/Β') υπουργικής απόφασης «με¬ 
ταβίβαση αρμοδιοτήτων και του δικαιώματος υπο¬ 
γραφής εγγράφων «με εντολή Υπουργού» στους Γε¬ 
νικούς Γ ραμματείς, Γ ενικούς Διευθυντές και ανωτέ- 
ρους υπαλλήλους του Υπουργείου Υγείας, Πρό¬ 
νοιας και Κοινωνικών Ασφαλίσεων». 

Καθορισμός του αριθμού των ανά εξάμηνο επαναπροσ- 
λαμβανομένων υπαλλήλων, για την κάλυψη πάγιων 
και διαρκών αναγκών του Διοικητικού Πρωτοδικείου 
Αθήνας. 

Ανάθεση αρμοδιοτήτων στην Υφυπουργό Περιβάλλο¬ 
ντος, Χωροταξίας και Δημοσίων Έργων Ελισσάβετ 
Παπαζώη. 

Συγκράτηση του Διοικητικού Συμβουλίου του Ειδικού 
Ταμείου Εφαρμογής Ρυθμιστικών και Πολεοδομι- 
κών-Σχεδίων (ΕΤΕΡΠΣ). 

Μεταβίβαση αρμοδιοτήτων στο Νομάρχη Σάμου. 

; 1 μεταβίβαση αρμοδιοτήτων στο Νομάρχη Λευκάδας. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2074449/7693/0022 (1) 

Τροποποίηση της 2038201 /4300/0022/16.6.94 απόφα¬ 
σης Υπ. Οικονομικών σχετικά με καθορισμό αποζημίω¬ 
σης μελών της Επιτροπής για τη μελέτη του Στρατηγι¬ 
κού Πλάνου του Υπουργείου Οικονομικών και της υπο¬ 
επιτροπής για τη μελέτη του Ολοκληρωμένου Πληρο- 

1 φορικού Συστήματος Φορολογίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

2 

Έχοντας υπόψη: 

3 1. Τις διατάξεις του άρθρου 34 του Ν. 1914/90 (ΦΕΚ 

178/Α/90) και της παρ. 5 του άρθρου 105 του Ν. 1892/90 
(ΦΕΚ 101/Α/90). 

^ 2. Τις διατάξεις του άρθρου 40 του Ν. 849/78 (ΦΕΚ 

232/Α/78), όπως συμπληρώθηκε με το άρθρο 8 του Ν. 

5 2129/93 (ΦΕΚ 57/Α793). 

3. Τις αριθ. 1074823/548/0006Α/1.6.93, 1089153/ 
683/0006Α/1.7.93, 1091994/708/0006Α/7.7.93 και 
1052010/436/006Α/9.5.94 αποφάσεις των Γενικών 
Γραμματέων του Υπ. Οικονομικών. 

4. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 

6 Κρατικού Προϋπολογισμού, αποφασίζουμε: 

1. Τροποποιούμε την αριθ. 2038201/4300/0022/ 
16.6.94 απόφασή μας και αντικαθιστούμε την παράγραφο 
1 του διατακτικού της ως εξής: 

7 «1. Ορίζουμε την αποζημίωση των μετεχόντων στην 
Επιτροπή για τη μελέτη του Στρατηγικού Πλάνου του Υπ. 
Οικονομικών, στην υποεπιτροπή για τη μελέτη του Ολο- 

ο κληρωμένου Πληροφορικού Συστήματος Φορολογίας και 
την Επιτροπή και υποεπιτροπή ανάπτυξης και υλοποίησης 
του Ολοκληρωμένου Πληροφορικού Συστήματος Φορο¬ 
λογίας, από 1.7.1993 και εφεξής σε δέκα χιλιάδες 

9 (10.000) δρχ. κατά συνεδρίαση και μέχρι οκτώ (8) συνε¬ 

δριάσεις το μήνα». 

2. Κατά τα λοιπά, η παραπάνω τροποποιούμενη από- 

11 φάση μένει ως έχει. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Νοεμβρίου 1994 

ι 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

Αριθ. 1114372/1039/0006Α (2) 

Αναστολή εφαρμογής απόφασης ανακατανομής χωρικής 
αρμοδιότητας των ΔΟΥ Α' και Β' Ιωαννίνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 «Ανα¬ 
μόρφωση Φορολογίας Εισοδήματος και άλλες διατάξεις» 
(ΦΕΚ 2/Α). 

2. Τις διατάξεις του άρθρου 180 του Π. Δ/τος 551/88 
«Οργανισμός Νομαρχιών - Οργάνωση Οικονομικών Υπη¬ 
ρεσιών» (ΦΕΚ 259/Α). 

3. Την αρ. 1102051/816/0006Α/9.8.93 απόφαση του 
Υπουργού Οικονομικών «Απόσπαση τμήματος από τη χω¬ 
ρική αρμοδιότητα της Δ.Ο.Υ. Α' Ιωαννίνων» (ΦΕΚ648/Β). 

4. Την αρ. 1050684/428/0006Α/19.5.94 απόφαση του 
Υπουργού Οικονομικών «Αναστολή εφαρμογής απόφασης 
ανακατανομής χωρικής αρμοδιότητας των Δ.Ο.Υ. Α' και Β' 
Ιωαννίνων» (ΦΕΚ 378/Β'). 

5. Το αρ. 17290/6.10.94 έγγραφο της ΔΟΥ Β' Ιωαννί¬ 
νων, με το οποίο ζητείται η παράταση της αναστολής 
εφαρμογής της απόφασης ανακατανομής της χωρικής αρ¬ 
μοδιότητας των Α' και Β' ΔΟΥ Ιωαννίνων, επειδή εξακο¬ 
λουθούν να υπάρχουν οι λόγοι που επέβαλαν την ανα¬ 
στολή αυτών, αποφασίζουμε: 

1. Αναστέλλουμε μέχρι 31.12.1995, την εφαρμογή της 
αρ. 1050684/428/0006Α719.5.94 απόφασή μας, περί 
ανακατανομής της χωρικής αρμοδιότητας των Δ.Ο.Υ. Α' 
και Β' Ιωαννίνων. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

-φ- 

Αριθ. Α 2779/16/Β/0019 (3) 

Ίδρυση και λειτουργία καταστήματος Αφορολογήτων Ει¬ 
δών στον Κρατικό Αερολιμένα Κεφαλονιάς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Νόμου 827/78 «Περί 
ρυθμίσεως δασμολογικών θεμάτων και άλλων τινών διατά¬ 
ξεων» (ΦΕΚ 194/Α718.11.78). 

2. Τις διατάξεις των άρθρων 2 και 17 του Π. Δ/τος 86/ 

1979 «Περί συστάσεως ιδιορρύθμου Ανωνύμου Εταιρείας 
δια την εκμετάλλευση καταστημάτων πωλήσεως αφορο¬ 
λογήτων και αδασμολογήτων ειδών και εγκαταστάσεως 
και λειτουργίας τούτων εις τα σημεία εξόδου των επιβα¬ 
τών εξωτερικού» (ΦΕΚ 17/Α731.1.79). 

3. Το αριθ. 1545/10.8.94 έγγραφο του Τελωνείου Αρ¬ 
γοστολιού με το οποίο μας υποβάλλει το από 4.8.94 Πρα¬ 


κτικό της συσταθείσας γνωμοδοτικής επιτροπής αποτε- 
λουμένης από εκπροσώπους της Τελωνειακής Αρχής του 
Τελωνείου Αργοστολιού και της Υπηρεσίας Πολιτικής Αε¬ 
ροπορίας καθώς και την τοπογραφική μελέτη που τη συ¬ 
νοδεύει. 

4. Το αριθ. 3641 /6.6.94 έγγραφο της «Κ.Α.Ε.» Α.Ε., με 
το οποίο μας διαβιβάζει μελέτη σκοπιμότητας υπέρ της 
ίδρυσης καταστήματος Αφορολογήτων ειδών στον κρα¬ 
τικό αερολιμένα Κεφαλονιάς. 

5. Την αριθ. 1026431/268/2.3.1994 (ΦΕΚ 154/Β/ 
7.3.94) κοινή απόφαση Πρωθυπουργού και Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Εγκρίνουμε την ίδρυση και λειτουργία καταστήματος 
πωλήσεως αδασμοφορολογήτων ειδών εντός του τελω¬ 
νειακός ελεγχομένου χώρου στον αερολιμένα Κεφαλο- 
νιάς στη θέση και έκταση, που προσδιορίζονται στα τοπο- 
γραφικά διαγράμματα που συνοδεύουν το από 4.8.94 
πρακτικό της επιτροπής που συστήθηκε σύμφωνα με τις 
διατάξεις της παρ. 2 του άρθρου 17 του Π.Δ. 86/79. 

2. Το κατάστημα μετά την αποθηκευτικών και βοηθητι¬ 
κών χώρων θα καταλαμβάνει επιφάνεια εμβαδού 78,5 τε¬ 
τραγωνικών μέτρων (21 τ.μ. το κατάστημα και 57,5 απο¬ 
θήκη). 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρεία του Δημοσίου «Κα¬ 
ταστήματα Αφορολογήτων Ειδών» Α.Ε. 

4. Η εγκατάσταση και λειτουργία του, γενικά, διέπεται 
από τις διατάξεις του Π. Δ/τος 86/79, όπως αυτό τροπο¬ 
ποιήθηκε από τα Π. Δ/τα 489/79 και 158/86 καθώς και 
από τις διατάξεις των Υπουργικών Αποφάσεων και διατα¬ 
γών, που έχουν εκδοθεί με εξουσιοδότηση αυτού και ρυθ¬ 
μίζουν θέματα σχετικά με τον τρόπο λειτουργίας, ελέγχου 
κλπ. των καταστημάτων που εκμεταλλεύεται η εταιρεία 
του Δημοσίου «Καταστήματα Αφορολογήτων Ειδών» Α.Ε. 

Η απόφαση αυτή, που δεν συνεπάγεται δαπάνη σε βά¬ 
ρος του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 27 Νοεμβρίου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 

-♦- 

Αριθ. ΔΥ3α/664 ( 4 ) 

Αποδέσμευση της Ελληνικής Αστυνομίας από την εκτέ¬ 
λεση έργων ξένων προς την αποστολή της. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 34 του Ν. 2168/1993 «Ρύθ¬ 
μιση θεμάτων που αφορούν όπλα, πυρομαχικά, εκρηκτι¬ 
κές ύλες, εκρηκτικούς μηχανισμούς και άλλες διατάξεις» 
(Α7147). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α7137), που 
προστέθηκε με το άρθρο 27 του Ν. 2081 /1992 (Α'/154). 

3. Την ανάγκη αποδέσμευσης των Υπηρεσιών της Ελλη-, 
νικής Αστυνομίας από την εκτέλεση εργασιών ξένων προς 
την αποστολή τους, με σκοπό τον ορθολογικότερο προ¬ 
γραμματισμό του έργου τους και την εξοικονόμηση αστυ- 


ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΔΕΥΤΕΡΟ) 

νομικής δύναμης για την αξιοποίησή της στη μάχη κατά 
του εγκλήματος και την εκπλήρωση γενικά της αποστολής 
της, όπως αυτή προσδιορίζεται στον Οργανισμό της. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Διατήρηση διατάξεων και έργων. 

1. Διατηρούνται σε ισχύ οι διατάξεις της αρ. 1273/1986 
κοινής απόφασης των Υπουργών Προεδρίας της Κυβέρ¬ 
νησης, Οικονομικών και Υγείας, Πρόνοιας και Κοιν. Ασφα¬ 
λίσεων, που προβλέπουν τη χορήγηση βεβαίωσης από την 
Υπηρεσία Αλλοδαπών για την ιδιότητα ομογενούς από τη 
Βόρ. Ήπειρο, με σκοπό τη λήψη μηνιαίου χρηματικού 
βοηθήματος, από την οικεία Αστυνομική Αρχή. 

2. Διατηρούνται σε ισχύ οι διατάξεις του άρθρου 2 Α.Ν. 
1845/1939 (Α7298) και άρθρου 20 του Π. Δ/τος 247/91 
(Α793), που προβλέπουν την εκτέλεση αποφάσεων για 
κλείσιμο ιδιωτικών κλινικών, ιατρείων κλπ., από την οικεία 
Αστυνομική Αρχή. 

Αρθρο 2 
Έναρξη ισχύος. 

Από την έναρξη ισχύος της παρούσας απόφασης, έργα 
που εμπίπτουν στις διατάξεις της παρ. 2 του άρθρου 34 
του Ν. 2168/1993 δεν εκτελούνται από τις Αστυνομικές 
Αρχές, εφόσον οι αντίστοιχες διατάξεις δεν διατηρούνται 
σε ισχύ με την απόφαση αυτή. 

Η ισχύς της παρούσας απόφασης αρχίζει από 
4.12.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1994 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

ΔΗΜ. ΚΡΕΜΑΣΤΙΝΟΣ ΣΤΥΛ.-ΑΓΓ. ΠΑΠΑΘΕΜΕΛΗΣ 
- 4 - 

Αριθ. I 1/1010 ( 5 ) 

Αποδέσμευση της Ελληνικής Αστυνομίας από την εκτέ¬ 
λεση έργων ξένων προς την αποστολή της. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 34 του Ν. 2168/1993 «Ρύθ¬ 
μιση θεμάτων που αφορούν όπλα, πυρομαχικά, εκρηκτι¬ 
κές ύλες, εκρηκτικούς μηχανισμούς και άλλες διατάξεις» 
(ΦΕΚ 147/Α). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α ), 
που προστέθηκε με το άρθρο 27 του Ν. 2081 /1992 (ΦΕΚ 
154/Α'). 

3. Την ανάγκη αποδέσμευσης των Υπηρεσιών της Ελλη¬ 
νικής Αστυνομίας από την εκτέλεση εργασιών ξένων προς 
την αποστολή τους, με σκοπό τον ορθολογικότερο προ¬ 
γραμματισμό του έργου τους και την εξοικονόμηση αστυ¬ 
νομικής δύναμης για την αξιοποίησής της στη μάχη κατά 


του εγκλήματος και την εκπλήρωση γενικά της αποστολής 
της, όπως αυτή προσδιορίζεται στον Οργανισμό της. ! 

4. Την 2024/26.10.93 κοινή απόφαση του Πρωθυπουρ- ■ 
γού και του Υπουργού Υγείας, Πρόνοιας και Κοινωνικών . 
Ασφαλίσεων «ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων Φοίβο Ιω- ; 
αννίδη». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Διατήρηση διατάξεων. 

Διατηρούνται σε ισχύ οι διατάξεις της παρ. 2 του άρθρου 
41 του Κανονισμού Ασφάλισης ΙΚΑ (ΦΕΚ 816/Β765), 
όπως αντικαταστάθηκε με την παρ. 3 του Α.Υ.Κ.Υ. Φ.21/ 
21/1473/28.4.72 (ΦΕΚ 324/Β772), πόυ προβλέπουν την 
αφαίρεση αδειών οικοδομών από την οικεία Αστυνομική 
Αρχή. 

Άρθρο 2 
Έναρξη ισχύος. 

Από την έναρξη ισχύος της παρούσας απόφασης, έργα 
που εμπίπτουν στις διατάξεις της παρ. 2 του άρθρου 34 
του Ν. 2168/1993 δεν εκτελούνται από τις Αστυνομικές 
Αρχές, εφόσον οι αντίστοιχες διατάξεις δεν διατηρούνται 
σε ισχύ με την απόφαση αυτή. 

Η ισχύς της παρούσας απόφασης, αρχίζει από την 
4.12.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1994 

01 ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

ΦΟΙΒΟΣ ΙΩΑΝΝΙΔΗΣ ΣΤ. ΠΑΠΑΘΕΜΕΛΗΣ 

-4- 

Αριθ. ΔΥ3α/οικ. 634 (6) 

Συμπλήρωση και τροποποίηση της αρ. ΔΥ3α/οικ. 503/ 
20.9.94 (ΦΕΚ 708/Β ) υπουργικής απόφασης «Μετα¬ 
βίβαση αρμοδιοτήτων και του δικαιώματος υπογραφής 
εγγράφων «Με εντολή Υπουργού» στους Γενικούς 
Γραμματείς, Γενικούς Διευθυντές και ανωτέρους 
υπαλλήλους του Υπουργείου Υγείας, Πρόνοιας και Κοι¬ 
νωνικών Ασφαλίσεων». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του άρθρου 27 του Ν. 2081/1992 (ΦΕΚ 154/Α ), με 
το οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

2. Του άρθρου 81 παρ. 1 τουΝ. 1892/1990 (ΦΕΚ 101/ 

Α790) «Για τον εκσυγχρονισμό και την ανάπτυξη και άλλες 
διατάξεις». 

3. Του Π.Δ. 68/1987 (ΦΕΚ 39/Α') «Σύσταση της Γενι¬ 

κής Γρσμματείας Πρόνοιας στο Υπουργείο Υγείας, Πρό¬ 
νοιας και Κοινωνικών Ασφαλίσεων». 1 

4. Του Π.Δ. 138/1992 (ΦΕΚ 68/Α') «Οργανισμός του 

Υπουργείου Υγείας, Πρόνοιας και Κοινωνικών Ασφαλί¬ 
σεων», όπως τροποποιήθηκε και συμπληρώθηκε με το 
Π.Δ. 349/1993 (ΦΕΚ 148/Α). 

5. Τωναριθ. ΔΥ1α/128144/13.7.94 (ΦΕΚ 122/Α') και 
ΔΥ1α/57929/25.10.93 (ΦΕΚ 185/Γ) κοινών αποφάσεων 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων «Διορισμός Γενικού Γραμμα- 
τέα και Γ ενικού Γ ραμματέα Πρόνοιας» αντίστοιχα. 

6. Της αριθ. 782/30.11.90 (ΦΕΚ 761/Β') κοινής από¬ 
φασης των Υπουργών Προεδρίας της Κυβέρνησης και 
Υγείας, Πρόνοιας και Κοινωνικών Ασφαλίσεων και του 
Αναπληρωτού Υπουργού Υγείας, Πρόνοιας και Κοινωνι¬ 
κών Ασφαλίσεων «Εξαίρεση διοικητικών πράξεων ή εγ¬ 
γράφων από τον περιορισμό των τριών υπογραφών», όπως 
τροποποιήθηκε με την 317/1992 (ΦΕΚ 195/Β) κοινή 
απόφαση των αυτών ως άνω Υπουργών και διορθώθηκε 
στο ΦΕΚ 17/Β722.1.1993. 

7. Της αριθ. ΔΥ1α/30287/9.8.1994 απόφασης του 
Υπουργού Υγείας, Πρόνοιας και Κοινωνικών Ασφαλίσεων 
«Τοποθέτηση Γενικών Διευθυντών». 

8. Της 33361/91 κοινής απόφασης «Μεταβίβαση εξου¬ 
σίας υπογραφής, σύμφωνα με το άρθρο 7 παρ. 1 του Ν. 
1943/91» (ΦΕΚ 703/Β"). 

9. Της αριθ. 710/2.12.92 απόφασης του Πρωθυπουρ¬ 
γού «Σύσταση δεκατριών (13) θέσεων Υφυπουργών» 
(ΦΕΚ 712/Β ). 

10. Των Π.Δ. 455/1993 (ΦΕΚ 189/Α ) και 183/94 (ΦΕΚ 
120/Α ) «Διορισμός Υπουργών, Αναπληρωτών Υπουργών 
και Υφυπουργών». 

11. Της αριθ. ΔΥ3α/οικ. 503/20.9.94 (ΦΕΚ 708/Β) 
υπουργικής απόφασης «Μεταβίβαση αρμοδιοτήτων και 
του δικαιώματος υπογραφής εγγράφων «Με εντολή 
Υπουργού» στους Γ ενικούς Γ ραμματείς, Γ ενικούς Διευθυ¬ 
ντές και ανωτέρους υπαλλήλους του Υπουργείου Υγείας, 
Πρόνοιας και Κοινωνικών Ασφαλίσεων». 

12. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου, αποφασίζουμε: 

Συμπληρώνουμε και τροποποιούμε την αριθ. ΔΥ3α/οικ. 
503/20.9.94 (ΦΕΚ 708/Β ) υπουργική απόφαση «Μεταβί¬ 
βαση αρμοδιοτήτων και του δικαιώματος υπογραφής εγ¬ 
γράφων «Με εντολή Υπουργού» στους Γ ενικούς Γ ραμμα¬ 
τείς, Γ ενικούς Διευθυντές και ανωτέρους υπαλλήλους του 
Υπουργείου Υγείας, Πρόνοιας και Κοινωνικών Ασφαλί¬ 
σεων», ως ακολούθως: 

1. Προστίθενται στο άρθρο 4 στην παράγραφο 11 μετά 
τη λέξη «δραχμές» οι λέξεις «για μη εξειδικευμένες δαπά¬ 
νες» και στην παράγραφο 13 μετά τη λέξη «προμήθειας» 
οι λέξεις «και συντήρησης». 

2. Προστίθεται στο ίδιο ως άνω άρθρο παράγραφος 14, 
ως κατωτέρω: 

«14. Την κίνηση των τραπεζικών λογαριασμών και την 
έκδοση επιταγών του ποσού της παραγράφου 11 του πα¬ 
ρόντος». 

3. Προστίθενται στο άρθρο 13 στην παράγραφο 46 μετά 
το ποσό «100.000.000 δρχ.» οι λέξεις «για εξειδικευμένες 
δαπάνες». 

4. Διαγράφεται στο ίδιο ως άνω άρθρο η παράγραφος 
48 και τροποποιείται ο αύξων αριθμός των επομένων πα¬ 
ραγράφων από «49» σε «48» και από «50» σε «49». 


5. Προστίθενται στο ίδιο ως άνω άρθρο στην παρά¬ 
γραφο 49 μετά το ποσό «40.000.000 δρχ.» οι λέξεις «για 
μη εξειδικευμένες δαπάνες». 

6. Προστίθεται στο ίδιο ως άνω άρθρο παράγραφος 50, 
ως κατωτέρω: 

«50. Την κίνηση των Τραπεζικών λογαριασμών και την 
έκδοση επιταγών των ποσών των παρ. 46 και 49 του παρό¬ 
ντος άρθρου.» 

7. Προστίθενται στο ίδιο ως άνω άρθρο στην παρά¬ 
γραφο 51 μετά τη λέξη «προμήθειας» οι λέξεις «και συντή¬ 
ρησης» και μετά τη λέξη «Υπουργείου» οι λέξεις «ως και 
των εποπτευομένων Νομικών Προσώπων του Υπουρ¬ 
γείου, πλην αυτών της Γενικής Γραμματείας Κοινωνικών 
Ασφαλίσεων». 

8. Τροποποιείται στο άρθρο 15 στην παράγραφο ε' στο 
εδάφιο 4 το ποσό «10.000.001» σε 5.000.001». 

9. Τροποποιείται στο άρθρο 16 στην παράγραφο γ’ στο 
εδάφιο 3 το ποσό «10.000.000» σε «5.000.000». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. 101365 (3) 

Καθορισμός του αριθμού των ανά εξάμηνο επαναπροσ- 

λαμβανομένων υπαλλήλων, για την κάλυψη πάγιων και 

διαρκών αναγκών του Διοικητικού Πρωτοδικείου Αθή¬ 
νας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 10 του άρθρου 25 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

2. Την αριθ. 101365 οικ/23.9.1994 (ΦΕΚ 779/ 
17.10.94) κοινή απόφαση των Υπουργών Προεδρίας της 
Κυβέρνησης, Δικαιοσύνης και Οικονομικών «περί καθορι¬ 
σμού επαναπροσλαμβανομένων υπαλλήλων κατά ειδικό¬ 
τητα, για την κάλυψη πάγιων και διαρκών αναγκών του 
Διοικητικού Πρωτοδικείου Αθήνας». 

3. Την 2042264/275/0021Β71.7.1994 εγκύκλιο του 
Υπουργού Οικονομικών. 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού ύψους 1.720.000 για το τρέχον έτος και ύψους 
19.300.000 για τα επόμενα έτη. 

Η δαπάνη αυτή καταλογίζεται σε βάρος του φορέα 17- 
300 «ΔΙΚΑΣΤΗΡΙΑ» και στις Κ.Α.Ε.:0211, 0221, 0223, 
0224, 0226 και 0229, αποφασίζουμε: 

Καθορίζουμε τον αριθμό των σταδιακά, ανά εξάμηνο 
επαναπροσλαμβανομένων είκοσι δύο (22) υπαλλήλων ει¬ 
δικότητας «δακτυλογράφων», με βάση τις υπηρεσιακές 
ανάγκες του Διοικητικού Πρωτοδικείου Αθήνας και των 
δημοσιονομικών δυνατοτήτων ως κατωτέρω: 


1 . 

Β' εξάμηνο 

έτους 1994 

πέντε (5) 

2. 

Α' εξάμηνο 

έτους 1995 

πέντε (5) 

3. 

Β' εξάμηνο 

έτους 1995 

πέντε (5) 

4. 

Α' εξάμηνο 

έτους 1996 

πέντε (5) 

5. 

Β' εξάμηνο 

έτους 1996 

δύο (5) 

Η απόφαση -αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΛ. ΠΑΠΑΔΟΠΟΥΛΟΣ Γ. ΚΟΥΒΕΛΑΚΗΣ 

-φ- 

Αριθ. οικ. 91130/1968 (8) 

Ανάθεση αρμοδιοτήτων στην Υφυπουργό Περιβάλλοντος, 
Χωροταξίας και Δημοσίων Έργων Ελισσάβετ Παπα¬ 
ζώη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Του άρθρου 22 παρ. 2 περ. γ' του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ 137/Α785). 

3. Του Π.Δ. 51/88 «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 19/Α), 
όπως τροποποιήθηκε με τα Π.Δ. 255/89 (ΦΕΚ 1221/Α7 
89) και 207/91 (ΦΕΚ 78/Α791). 

4. Του Π.Δ. 455/93 «Διορισμός Υπουργών Αναπληρω¬ 
τών Υπουργών και Υφυπουργών» (ΦΕΚ 455/Α/93), με το 
οποίο διορίστηκε Υφυπουργός Περιβάλλοντος, Χωροτα¬ 
ξίας και Δημοσίων Έργων η Ελισσάβετ Παπαζώη. 

5. Του Π.Δ. 28/93 «καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές υπηρε¬ 
σίες διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 9/Α7 
93). 

6. Το άρθρο 27 του Ν. 2081/92 (ΦΕΚ 154/Α792), με το 
οποίο προστέθηκε άρθρο 29Α στο Ν. 1558/85 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Αρθρο 1 

Στην Υφυπουργό Περιβάλλοντος, Χωροταξίας και Δη¬ 
μοσίων Έργων Ελισσάβετ Παπαζώη αναθέτουμε: 

α) Την άσκηση όλων των αρμοδιοτήτων που αφορούν 
στις σχέσεις του Υπουργείου Περιβάλλοντος, Χωροταξίας 
και Δημοσίων Έργων με την ΕΕ και τους διεθνείς οργανι¬ 
σμούς, όπως οι αρμοδιότητες αυτές αναφέρονται στο άρ¬ 
θρο 14 του Π.Δ. 51/88. 

β) Την άσκηση όλων των αρμοδιοτήτων που ασκούνται 
κάθε φορά από τη Δ/νση Οικιστικής Πολιτικής και Κατοι¬ 
κίας, όπως οι αρμοδιότητες αυτές αναφέρονται στο άρθρο 
6 του Π.Δ. 51/88. 

γ) Την άσκηση των αρμοδιοτήτων όλων των θεμάτων 
που ασκούνται από το Τμήμα Παραδοσιακών Οικισμών της 
Δ/νσης Πολεοδομικού Σχεδιασμού, όπως οι αρμοδιότητες 
αυτές αναφέρονται στο γ’ εδάφιο της παρ. 2 του άρθρου 5 
του Π.Δ. 51/88. 

δ) Την άσκηση των αρμοδιοτήτων επί όλων των θεμάτων 
που ασκούνται από τη Διεύθυνση Εκπαίδευσης, όπως οι 
αρμοδιότητες αυτές αναφέρονται στο Π.Δ. 207/91 (ΦΕΚ 
98/Α/91). 

ε) Την αρμοδιότητα σε όλα τα θέματα επιχορηγήσεων, 
διάθεσης πιστώσεων, εποπτείας και ελέγχου που αναφέ- 
ρονται: α) στη Δημόσια Επιχείρηση Πολεοδομίας και Στέ¬ 


γασης «ΔΕΠΟΣ» (Π.Δ. 190/88, ΦΕΚ 82/Α /88 και Π.Δ. 
811/80, ΦΕΚ 198/Α780), και β) στον Οργανισμό Κτημα¬ 
τολογίου και Χαρτογραφήσεων Ελλάδας (ΟΚΧΕ) '(Ν. 
1647/86, ΦΕΚ 141/Α /86 και Ν. 1957/91, ΦΕΚ 334ΛΑ7 
91), επιφυλασσομένων των αρμοδιοτήτων που έχουν με- 
ταβιβασθεί σε άλλα όργανα. * 

στ) Την αρμοδιότητα επί θεμάτων της Υπηρεσίας Κτη¬ 
ματολογίου και Χαρτογραφήσεων Ελλάδας (άρθρο 6 του 
Ν. 1647/86, ΦΕΚ 141/Α /86). 

Αρθρο 2 

Στις ανατιθέμενες ως άνω αρμοδιότητες της Υφυπουρ¬ 
γού περιλαμβάνονται και οι κοινοβουλευτικές αρμοδιότη¬ 
τες, πλην της νομοθετικής πρωτοβουλίας, οι αρμοδιότη¬ 
τες πρότασης για την έκδοση και υπογραφή κανονιστικών 
και ατομικών διαταγμάτων, έκδοσης κανονιστικών και 
ατομικών αποφάσεων, καθώς και της συνυπογραφής κοι¬ 
νών πράξεων, αποφάσεων και διαταγμάτων με άλλους 
Υπουργούς ή Υφυπουργούς. 

Αρθρο 3 

Ο Υπουργός Περιβάλλοντος, Χωροταξίας και Δημοσίων 
Έργων προσδιορίζει και εκφράζει την πολιτική του 
Υπουργείου στο πλαίσιο των αποφάσεων του Υπουργικού 
Συμβουλίου και των λοιπών συλλογικών Κυβερνητικών ορ¬ 
γάνων και συντονίζει και εποπτεύει την εφαρμογή της πο¬ 
λιτικής αυτής. 

Αρθρο 4 

Η εκπροσώπηση στους διεθνείς οργανισμούς και την 
ΕΕ ανήκει στην Υφυπουργό Περιβάλλοντος, Χωροταξίας 
και Δημοσίων Έργων. Η αρμοδιότητα αυτή μπορεί να 
ασκείται παραλλήλως και από τον Υπουργό. 

Αρθρο 5 

Η αριθ. 106042/1232/93 απόφαση «περί ανάθεσης 
αρμοδιοτήτων στην Υφυπουργό Περιβάλλοντος, Χωροτα¬ 
ξίας και Δημοσίων Έργων Ελισσάβετ Παπαζώη» (ΦΕΚ 
884/Β/93) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΛΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

-φ- 

Αριθ. οικ. 93749/7412 ( 9 ) 

Συγκρότηση του Διοικητικού Συμβουλίου του Ειδικού Τα¬ 
μείου Εφαρμογής Ρυθμιστικών και Πολεοδομικών Σχε¬ 
δίων (ΕΤΕΡΠΣ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 19 παρ. 1 του Ν. Δ/τος 
1262/72 «περί ρυθμιστικών σχεδίων αστικών περιοχών» 
(ΦΕΚ 194/Α). 

2. Τις διατάξεις του άρθρου 1 του Ν. Δ/τος 266/73 ; 

«περί διοίκησης και λειτουργίας του ΕΤΕΡΠΣ» (ΦΕΚ 
79/Α’). 

3. Την αριθ. πρωτ. 30083/551/5.2.90 κοινή απόφαση 
των Υπουργών Προεδρίας της Κυβέρνησης και Περιβάλ¬ 
λοντος, Χωροταξίας και Δημοσίων Έργων «Ανασύνθεση 
του Δ.Σ. του ΕΤΕΡΠΣ» (ΦΕΚ 187/Β ). 

4. Τις διατάξεις του άρθρου 3 παρ. 6 του Ν. 2242/94 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (ΦΕΚ 162/Α). 

5. Τις διατάξεις του Π. Δ/τος 51 /1988 «Οργανισμός του 
Υπουργείου Περιβάλλοντος, Χωροταξίας και Δημοσίων 
Έργων». 

6. Τις διατάξεις της παρ. 38 του άρθρου 1 του Π. Δ/τος 
28/93 «καθορισμός αρμοδιοτήτων που διατηρούνται από 
τον Υπουργό και τις περιφερειακές υπηρεσίες του Υπουρ¬ 
γείου Περιβάλλοντος, Χωροταξίας και Δημοσίων Έργων» 
(ΦΕΚ 9/Α'). 

7. Την αριθ. 195/3742/21.11.94 απόφαση της ΚΕΔΚΕ. 

8. Το αριθ. πρωτ. 3221/11.11.1994 έγγραφο του 
Υπουργού Εμπορικής Ναυτιλίας, αποφασίζουμε: 

Συγκροτείται το Διοικητικό Συμβούλιο του Ειδικού Τα¬ 
μείου Εφαρμογής Ρυθμιστικών και Πολεοδομικών Σχε¬ 
δίων ΕΤΕΡΠΣ και ως μέλη αυτού ορίζονται: 

1. Ο Προϊστάμενος της Διεύθυνσης Πολεοδομικού Σχε- 
διασμού του Υπουργείου ΠΕΧΩΔΕ, με αναπληρωτή το νό¬ 
μιμο αναπληρωτή του. 

2. Ο Προϊστάμενος της Διεύθυνσης Ειδικών Έργων 
Αναβάθμισης Περιοχών του Υπουργείου ΠΕΧΩΔΕ, με 
αναπληρωτή το νόμιμο αναπληρωτή του. 

3. Ο Κωνσταντίνος Παπαστεργίου, Δήμαρχος Τρικ- 
καίων, εκπρόσωπος της ΚΕΔΚΕ, με αναπληρωτή του τον 
Κωνσταντίνο Βάγια Δήμαρχο Αρταίων. 

4. Η Ιωάννα Γεωργούλια του κλάδου ΠΕ Αρχ. Μηχ/κών, 
υπάλληλος του ΥΠΕΧΩΔΕ, με Α' βαθμό, με αναπληρωτή 
τον Κων/νο Παππά του κλάδου ΠΕ Επιθεωρητών. 

5. Η Αλεξάνδρα Βαϊνά του κλάδου ΠΕ Αρχ. Μηχ/κών, 
υπάλληλος του ΥΠΕΧΩΔΕ, με Α' βαθμό, με αναπληρώτρια 
την Κυριακή Μανώλα, του κλάδου ΠΕ Αρχ. Μηχ/κών. 

6. Η Βασιλική Γρύλλη του κλάδου ΠΕ Αρχ. Μηχ/κών, 
υπάλληλος του ΥΠΕΧΩΔΕ, με Α' βαθμό, με αναπληρώτρια 
την Πηνελόπη Βενετσανάκου, του κλάδου ΠΕ Αρχ. Μηχ/ 
κών. 

7. Όταν στο Διοικητικό Συμβούλιο του ΕΤΕΡΠΣ συζη- 
τείται η διάθεση πιστώσεων από το λογαριασμό της παρ. 3 
του άρθρου 3 του Ν. 2242/94 (ΦΕΚ 162/Α ), στη συνε¬ 
δρίαση μετέχει με δικαίωμα ψήφου, ο Πλοίαρχος (Τ) ΑΣ 
Δαμιανός Δουμάνης, Δ/ντής Δ/νσης Προστασίας θαλασ¬ 
σίου Περιβάλλοντος, ως εκπρόσωπος του Υπ. Εμπορικής 
Ναυτιλίας, με αναπληρωτή του τον Πλωτάρχη ΛΣ Κ. Μπρι- 
λάκη. 

Πρόεδρος του Διοικητικού Συμβουλίου του ΕΤΕΡΠΣ 
ορίζεται η Ιωάννα Γεωργούλια του κλάδου ΠΕ Αρχ. Μηχ/ 
κών, με Α’ βαθμό, με αναπληρώτρια την Παρθένα Καρα- 
σαββίδου, με βαθμό Δ/ντή Α’, του κλάδου ΠΕ Αρχ. Μηχ/ 
κών. 

Γραμματέας του Δ.Σ. ορίζεται η Εύη Καλογεράκου του 
κλάδου Διοικ/κών Οικ/κών, με αναπληρωτή τον Επαμει¬ 
νώνδα Μπακάλη του κλάδου ΔΕ Διοικ. Λογιστών. 

Η θητεία των μελών του Συμβουλίου είναι διετής. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. οικ/1917/ΤΣΕΠ (10) 

Μεταβίβαση αρμοδιοτήτων στο Νομάρχη Σάμου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 867/79 «Περί κυρώσεως, τροποποιήσεως και 
συμπληρώσεως της από 28.7.79 Πράξεως Νομοθετικού 
Περιεχομένου», του Προέδρου της Δημοκρατίας «περί 
αποκαταστάσεως ζημιών εκ των σεισμών 1978 εις περιο¬ 
χήν Βορ. Ελλάδος κ.λπ. και ρυθμίσεως ετέρων τινών συνα¬ 
φών θεμάτων» και ειδικότερα την παραγρ. 4 του άρθρου 5, 
τα άρθρα 11 και 13, την παραγρ. 1 του άρθρου 18 και την 
παραγρ. 2 του άρθρου 19 της Πράξης. 

2. Το Ν. 1048/80 «Περί κυρώσεως της από 22.12.79 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1979 εις την περιοχήν Νομού Θεσπρωτίας» και ειδι¬ 
κότερα το άρθρο δεύτερο του κυρωτικού Νόμου. 

3. Το Ν. 1133/81 «Περί κυρώσεως της από 31.7.80 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1980 εις τας περιοχάς των Νομών Μαγνησίας, Λαρί- 
σης και Φθιώτιδος και άλλων τινών διατάξεων». 

4. Το Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου του Προέδρου <Ρής 
Δημοκρατίας «περί αποκαταστάσεως ζημιών εκ των σει¬ 
σμών 1981» και ρυθμίσεις ετέρων συναφών θεμάτωνχ και 
ειδικότερα την παράγρ. 2 του άρθρου 1, την παράγρ. 1 του 
άρθρου 3 της Πράξης και τις παραγρ. 3 και 8 του άρθρου 2, 
το άρθρο πέμπτο του κυρωτικού Νόμου. 

5. Την Πράξη Υπουργικού Συμβουλίου 145/30.9.93 
(ΦΕΚ 169/τ.Α730.9.93) σχετικά με την αποκατάσταση 
των ζημιών που προκλήθηκαν από τις πυρκάίές της 30ης 
και 31ης Ιουλίου 1993 στην επαρχία Ικαρίας του Νομού 
Σάμου. 

6. Την απόφασή μας 592/ΔΠ 32/15.11.86 με θέμα: 
«Καθορισμός ελάχιστων υποχρεωτικών απαιτήσεων, για 
την σύνταξη των μελετών αποκατάστασης των βλαμένων 
κτιρίων για την έκδοση των σχετικών οικοδομικών 
αδειών». 

7. Το Π.Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

8. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

9. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. στον 
Υφυπουργό ΠΕ.ΧΩ.Δ.Ε. Ιωάννη Τσακλίδη και επειδή: 

- Είναι απαραίτητο να απλουστευθούν και να επιταχυν¬ 
θούν οι διαδικασίες που χρειάζονται για να προωθηθεί και 
ολοκληρωθεί, το ταχύτερο δυνατό, η αποκατάσταση των 
ζημιών που προκλήθηκαν από την πυρκαίά της 30ης και 
31ης Ιουλίου 1993 στη νήσο Ικαρία του Ν. Σάμου. 

- Είναι αναγκαίο να εξετασθούν τα κτίρια που επλήγη- 
σαν από την πυρκάιά ως προς: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

α) το ασύμφορο επισκευής, 

β) τη δυνατότητα αποκατάστασης της αντοχής των κτι¬ 
ρίων που είναι δομημένα με υλικά μικρής αντοχής (ωμό¬ 
πλινθους κ.λπ.) και 

V) το εγκαταλελειμένο ή μή των χτισμάτων. 

- Είναι ανάγκη να εξετάζονται οι ενστάσεις, αντιρρήσεις 
και οποιαδήποτε άλλη ενέργεια που στρέφεται κατά πρά¬ 
ξεων της Υπηρεσίας, και έχουν σχέση με την αποκατά¬ 
σταση των ζημιών από την πυρκαϊά, αποφασίζουμε: 

1. Εξουσιοδοτούμε το Νομάρχη Σάμου για τη συγκρό¬ 
τηση, των προβλεπομένων από τις Δ/ξεις Επιτροπών, για 
την εξέταση των κτιρίων που έπαθαν ζημιές από την πυρ- 
καϊά της 30ης και 31 ης Ιουλίου 1993 στη Νήσο Ικαρία του 
Ν. Σάμου. Οι επιτροπές αυτές θα αποτελούνται από Μη¬ 
χανικούς που υπηρετούν στη Δ.Τ.Υ. και θα είναι: 

α) Τριμελείς, για την εξέταση των πυροπλήκτων χτισμά¬ 
των που είναι δομημένα με υλικά μικρής αντοχής (ωμό¬ 
πλινθους, κροκαλλοειδείς λίθους κ.λπ.). 

β) Διμελείς, για την εξέταση και σύνταξη έκθεσης αυτο¬ 
ψίας για το ασύμφορο επισκευής ή μη του χτίσματος, σύμ¬ 
φωνα με την παρ. 16 του άρθρου 3 του Ν. 867/79. Στην 
περίπτωση αυτή, η αίτηση του ενδιαφερομένου θα πρέπει 
να συνοδεύεται από πλήρη μελέτη επισκευής (τεχνική έκ¬ 
θεση, σχέδια, προϋπολογισμός κ.λπ.) συντεταγμένη από 
ιδιώτη Μηχανικό, από την οποία θα προκύπτει ότι, η δα¬ 
πάνη επισκευής είναι υπέρμετρη. Μετά από διενέργεια 
αυτοψίας η επιτροπή θα εκδίδει τη σχετική βεβαίωση. 

γ) Διμελείς, για την εξέταση της χρήσης και του εγκατα- 
λελειμένου ή μη του χτίσματος σύμφωνα με τις αποφάσεις 
μας 2644/ΔΠ 35/29.3.82, 3065/ΔΠ 35/12.4.82 και 
5057/14.6.82. 

Για τη διευκόλυνση και επίσπευση του έργου της απο¬ 
κατάστασης των πυροπλήκτων είναι δυνατόν η ίδια επι¬ 
τροπή να έχει αρμοδιότητες για περισσότερα του ενός 
αντικείμενα, έτσι ώστε να αποφαίνεται για όλα τα θέματα 
(ασυμφόρου, ωμοπλινθοκτίστων, χρήσης κ.λπ.) συγχρό¬ 
νως. 

2. α. Εξουσιοδοτούμε το Νομάρχη Σάμου, να αποφαίνε- 
ται, μέσα σε ένα εξάμηνο, σχετικά με ενστάσεις επί πρω¬ 
τοκόλλων επικινδύνως ετοιμορρόπων χτισμάτων μετά από 
σχετική αίτηση του ενδιαφερομένου συνοδευόμενη από 
τεχνική έκθεση δύο Πολιτικών Μηχανικών σχετικά με τη 
στατική επάρκεια του κτιρίου, καθώς και κάθε άλλη ενέρ¬ 
γεια των πυροπλήκτων, που στρέφεται κατά πράξεων της 
Δ/νσης Τεχνικών Υπηρεσιών, ύστερα από εισήγηση του Δ/ 
ντή Τεχνικών Υπηρεσιών Νομού Σάμου. Η απόφαση του 
Νομάρχη θα διαβιβάζεται στην αρμόδια Υπηρεσία για την 
έκδοση της σχετικής πράξης. 

β) Ο Νομάρχης όταν πρόκειται για διαφωνία, μεταξύ του 
μελετητή Μηχανικού και της Υπηρεσίας που ελέγχει τη 
μελέτη, σχετικά με το βαθμό των ζημιών και τον τρόπο 
αποκατάστασής τους, μπορεί να παραπέμπει το θέμα σε 
τριμελή επιτροπή, που θα συγκροτεί από Διπλωματούχους 
Πολιτικούς Μηχανικούς, που υπηρετούν στη Δ/νση Τεχνι¬ 
κών Υπηρεσιών ή άλλες νομαρχιακές Υπηρεσίες, πριν εκ- 
δόσει τελεσίδικη απόφαση για τη διαφωνία. 

γ) Στην περίπτωση που αμφισβητούνται πραγματικά πε¬ 
ριστατικά, ο Νομάρχης μπορεί να αναθέτει σε Διπλ/χοιις 
Μηχανικούς, που υπηρετούν στη Δ.Τ.Υ. ή άλλες νομαρχια¬ 
κές υπηρεσίες, να εξακριβώσουν τα περιστατικά αυτά και 
να συντάσσουν και υποβάλουν σχετική έκθεση. 

Από τις διατάξεις της απόφασης αυτής, δεν προκαλείται 
δαπάνη σε βάρος του Κρατικού Προϋπολογισμού 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

- + - 

Αριθ. οικ/1916/ΤΣΕΠ (11) 

Μεταβίβαση αρμοδιοτήτων στο Νομάρχη Λευκάδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΛΗΜ. ΕΡΓΩΝ 

Έχοντας υπόψη: 

1. Το Ν. 867/79 «Περί κυρώσεως, τροποποιήσεως και 
συμπληρώσεως της από 28.7.79 Πράξεως Νομοθετικού 
Περιεχομένου», του Προέδρου της Δημοκρατίας «περί 
αποκαταστάσεως ζημιών εκ των σεισμών 1978 εις περιο¬ 
χήν Βορ. Ελλάδος κ.λπ. και ρυθμίσεως ετέρων τινών συνα¬ 
φών θεμάτων» και ειδικότερα την παραγρ. 4 του άρθρου 5, 
τα άρθρα 11 και 13, την παραγρ. 1 του άρθρου 18 και την 
παραγρ. 2 του άρθρου 19 της Πράξης. 

2. Το Ν. 1048/80 «Περί κυρώσεως της από 22.12.79 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1979 εις την περιοχήν Νομού Θεσπρωτίας» και ειδι¬ 
κότερα το άρθρο δεύτερο του κυρωτικού Νόμου. 

3. Το Ν. 1133/81 «Περί κυρώσεως της από 31.7.80 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1980 εις τας περιοχάς των Νομών Μαγνησίας, Λαρί- 
σης και Φθιώτιδος και άλλων τινών διατάξεων». 

4. Το Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1981» και ρυθμίσεις ετέρων συναφών θεμάτωνχ και 
ειδικότερα την παράγρ. 2 του άρθρου 1, την παράγρ. 1 του 
άρθρου 3 της Πράξης και τις παραγρ. 3 και 8 του άρθρου 2, 
το άρθρο πέμπτο του κυρωτικού Νόμου. 

5. Την Πράξη Υπουργικού Συμβουλίου 256/13.7.94 
(ΦΕΚ 123/τ.Α'/21.7.94) για την «Αποκατάσταση των ζη¬ 
μιών από το σεισμό της 25ης Φεβρουάριου 1994 σε πε¬ 
ριοχή του Νομού Λευκάδας». 

6. Την απόφασή μας 592/ΔΠ 32/15.11.86 'με θέμα: 
«Καθορισμός ελάχιστων υποχρεωτικών απαιτήσεων, για 
την σύνταξη των μελετών αποκατάστασης των βλαμένων 
κτιρίων για την έκδοση των σχετικών οικοδομικών 
αδειών». 

7. Την απόφασή μας οικ/1693/ΤΣΕΠ 31.2/12.10.94 
για την επανασύσταση του Τομέα Αποκατάστασης Σει¬ 
σμοπλήκτων Ν. Λευκάδας. 

8. Το Π .Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

9. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

10. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. στον 
Υφυπουργό ΠΕ.ΧΩ.Δ.Ε. Ιωάννη Τσακλίδη και επειδή: 

- Είναι απαραίτητο να απλουστευθούν και να επιταχυν¬ 
θούν οι διαδικασίες που χρειάζονται για να προωθηθεί και 
ολοκληρωθεί, το ταχύτερο δυνατό, η αποκατάσταση των 
ζημιών που πρσκλήθηκαν από το σεισμό της 25.2.94. 



8198 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Είναι αναγκαίο να εξετασθούν τα κτίρια που επλήγη- 
σαν από το σεισμό ως προς: 

α) Το ασύμφορο επισκευής, 

β) τη δυνατότητα αποκατάστασης της αντοχής των κτι¬ 
ρίων που είναι δομημένα με υλικά μικρής αντοχής (ωμό¬ 
πλινθους κ.λπ.) και 

Υ) το εγκαταλελειμένο ή μή των κτισμάτων. 

- Είναι ανάγκη να εξετάζονται οι ενστάσεις, αντιρρήσεις 
και οποιαδήποτε άλλη ενέργεια που στρέφεται κατά πρά¬ 
ξεων της Υπηρεσίας, και έχουν σχέση με την αποκατά¬ 
σταση των ζημιών από σεισμό, αποφασίζουμε: 

1. Εξουσιοδοτούμε το Νομάρχη Λευκάδας για τη συ¬ 
γκρότηση, των προβλεπομένων από τις Δ/ξεις Επιτροπών, 
για την εξέταση των κτιρίων που έπαθαν ζημιές από το 
σεισμό της 25.2.94. Οι επιτροπές αυτές θα αποτελούνται 
από Μηχανικούς που υπηρετούν στον Τομέα Αποκατά¬ 
στασης Σεισμοπλήκτων (Τ.Α.Σ.) και τη Δ.Τ.Υ. και θα είναι: 

α) Τριμελείς, για την εξέταση των σεισμοπλήκτων κτι- 
σμάτων που είναι δομημένα με υλικά μικρής αντοχής 
(ωμόπλινθους, κροκαλλοειδείς λίθους κ.λπ.). 

β) Διμελείς, για την εξέταση και σύνταξη έκθεσης αυτο¬ 
ψίας για το ασύμφορο επισκευής ή μη του χτίσματος, σύμ¬ 
φωνα με την παρ. 16 του άρθρου 3 του Ν. 867/73. Στην 
περίπτωση αυτή, η αίτηση του ενδιαφερομένου θα πρέπει 
να συνοδεύεται από πλήρη μελέτη επισκευής (τεχνική έκ¬ 
θεση, σχέδια, προϋπολογισμός κ.λπ.) συντεταγμένη από 
ιδιώτη Μηχανικό, από την οποία θα προκύπτει ότι, η δα¬ 
πάνη επισκευής είναι υπέρμετρη. Μετά από διενέργεια 
αυτοψίας η επιτροπή θα εκδίδει τη σχετική βεβαίωση. 

V) Διμελείς, για την εξέταση της χρήσης και του εγκατα- 
λελειμένου ή μη του χτίσματος σύμφωνα με τις αποφάσεις 
μας 2644/ΔΠ 35/29.3.82, 3065/ΔΠ 35/12.4.82 και 
5057/14.6.82. 

Για τη διευκόλυνση και επίσπευση του έργου της απο¬ 
κατάστασης των σεισμοπλήκτων είναι δυνατόν η ίδια επι¬ 
τροπή να έχει αρμοδιότητες για περισσότερα του ενός 
αντικείμενα, έτσι ώστε να αποφαίνεται για όλα τα θέματα 


(ασυμφόρου, ωμοπλινθοκτίστων, χρήσης κ.λπ.) συγχρό¬ 
νως. 

2.α. Εξουσιοδοτούμε το Νομάρχη Λευκάδας, να απο- 
φαίνεται, μέσα σε ένα εξάμηνο, σχετικά με ενστάσεις επί 
πρωτοκόλλων επικινδύνως ετοιμορρόπων χτισμάτων μετά 
από σχετική αίτηση του ενδιαφερομένου συνοδευόμενη 
από τεχνική έκθεση δύο Πολιτικών Μηχανικών σχετικά με 
τη στατική επάρκεια του κτιρίου, καθώς και κάθε άλλη 
ενέργεια των σεισμοπλήκτων, που στρέφεται κατά πρά¬ 
ξεων του Τομέα Αποκατάστασης Σεισμοπλήκτων, ύστερα 
από εισήγηση του Δ/ντή Τεχνικών Υπηρεσιών Νομού Λευ¬ 
κάδας. Η απόφαση του Νομάρχη θα διαβιβάζεται στην αρ¬ 
μόδια Υπηρεσία για την έκδοση της σχετικής πράξης. 

β) Ο Νομάρχης όταν πρόκειται για διαφωνία, μεταξύ του 
μελετητή Μηχανικού και της Υπηρεσίας που ελέγχει τη 
μελέτη, σχετικά με το βαθμό των ζημιών και τον τρόπο 
αποκατάστασής τους, μπορεί να παραπέμπει το θέμα σε 
τριμελή επιτροπή, που θα συγκροτείται από Διπλωματού¬ 
χους Πολιτικούς Μηχανικούς, που υπηρετούν στον Τ.Α.Σ. 
ή τη Δ/νση Τεχνικών Υπηρεσιών ή άλλες νομαρχιακές 
Υπηρεσίες, πριν εκδόσει τελεσίδικη απόφαση για τη δια¬ 
φωνία. 

γ) Στην περίπτωση που αμφισβητούνται πραγματικά πε¬ 
ριστατικά, ο Νομάρχης μπορεί να αναθέτει σε Διπλ/χους 
Μηχανικούς, που υπηρετούν στον Τ.Α.Σ. και γενικότερα 
στην Δ.Τ.Υ.Ν., να εξακριβώσουν τα περιστατικά αυτά και 
να συντάσσουν και υποβάλουν σχετική έκθεση. 

Από τις διατάξεις της απόφασης αυτής, δεν ποοκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


